ไฟแนนซ์ทูเดย์
ธุรกิจขายหวย ยังเป็นเรื่องที่สร้างความวุ่นวายให้กับธนาคารกรุงไทยไม่หยุดหย่อน ช่วงนี้เจอคนหัวหมอโฆษณาชวนเชื่อว่า
19 ส.ค. 2560

โดย...ช.ชดา- ธุรกิจขายหวย ยังเป็นเรื่องที่สร้างความวุ่นวายให้กับธนาคารกรุงไทยไม่หยุดหย่อน ช่วงนี้เจอคนหัวหมอโฆษณาชวนเชื่อว่า มีการทำแอพพลิเคชั่นช่วยในการจองซื้อสลากกินแบ่งรัฐบาลผ่านระบบออนไลน์ ที่สำนักงานสลากฯ มอบให้ธนาคารกรุงไทยเป็นผู้จัดการให้เรื่องนี้ทำให้ผู้ค้าสลากควันออกหูร้องเรียนไปถึงนายกฯ เพราะกลัวไม่เป็นธรรม ทำให้แบงก์กรุงไทยต้องรีบโดดออกมาชี้แจงว่า ไม่เป็นความจริงและไม่มีใครจะมาเจาะระบบแบงก์ได้ แต่กลัวว่าลูกค้าจะโดนหลอกให้เปิดเผยข้อมูลรหัสผ่านของอินเทอร์เน็ตแบงก์กิ้งให้คนอื่น อาจจะได้รับความเสียหาย จะกลายเป็นดราม่าเรื่องยาวแน่นอน- อาทิตย์ นันทวิทยา กรรมการผู้จัดการและประธานเจ้าหน้าที่บริหาร ธนาคารไทยพาณิชย์ จะเซ็นสัญญาตกลงร่วมมือกับ ดร.ศิริพงศ์ พฤทธิพันธุ์ ผู้อำนวยการฝ่ายบริหารโครงการพัฒนาที่ดิน ประธานกรรมการบริหารพื้นที่ตลาดนัดจตุจักร การรถไฟแห่งประเทศไทย  ในวันที่ 24 ส.ค.นี้ เพื่อพัฒนาดิจิทัลแพลตฟอร์ม ยกระดับร้านค้าในสวนจตุจักรให้เป็นร้านค้าออนไลน์ ภายใต้โครงการ Products of Chatuchak เพิ่มโอกาสการค้า การเข้าถึงของลูกค้าทั้งชาวไทยและนักท่องเที่ยวต่างชาติจากทั่วโลก- ด้าน ฐากร ปิยะพันธ์ ประธานคณะเจ้าหน้าที่ด้านกรุงศรี คอนซูมเมอร์ และผู้บริหารสายงานดิจิทัลแบงก์กิ้งและนวัตกรรม ธนาคารกรุงศรีอยุธยา เตรียมเปิดโรดแมป “Krungsri Digitalization and Innovation Roadmap” ต้องคอยฟังว่าจะน่าตื่นตาตื่นใจขนาดไหน